Warpaint (grupo musical)

**Warpaint** é unha banda estadounidense de art rock formada no Ánxeles (California) en 2004. Os seus membros son Emily Kokal (voces, guitarra), Theresa Wayman (guitarra, voces), Jenny Lee Lindberg (baixo, voces) e Stella Mozgawa (batería, voces). Tamén pasou polo grupo a actriz Shannyn Sossamon. O antigo guitarrista de Red Hot Chili Peppers John Frusciante mesturou e masterizou o EP de estrea da banda, *Exquisite Corpse*, mentres saía con Emily. O seu primeiro álbum, *The Fool*, foi publicado o 25 de outubro de 2010. Recentemente lanzaron o seu segundo álbum de estudio, *Warpaint*, editado en xaneiro de 2014.

## Historia 
Warpaint creouse o 14 de febreiro do ano 2004 na cidade dos Ánxeles. A formación orixinal estaba formada polas amigas da infancia Theresa Wayman e Emily Kokal, xunto coas irmás Shannyn Sossamon e Jenny Lee Lindberg. A banda tocou na zona dos Ánxeles durante tres anos, compoñendo temas ("Stars", "Beetles" e "Elephants") que finalmente formarían o seu EP de estrea, *Exquisite Corpse*. Segundo Jenny Lindberg nunha entrevista para *The Guardian* en 2011, a banda orixinalmente tiña o nome de World War 4 e cambiouno a Warpaint só despois de escribir a súa canción "Warpaint" (que levaban tocando anos pero que apareceu por primeira vez no seu LP *The Fool*). "Preguntáronme unhas cantas veces: 'Oh, por que lle puxeches [á canción] 'Warpaint'?', coma se estivésemos a chamar á canción polo noso grupo, cando en realidade é ao revés".

### *Exquisite Corpse* 
O grupo comezou a gravar o seu primeiro EP en decembro do ano 2007, ao lado do produtor Jacob Bercovici. As sesións de gravación duraron dúas semanas, e remataron coa mestura e masterización do entón guitarrista de Red Hot Chili Peppers John Frusciante, que era mozo de Emily nese tempo. Warpaint auto-editou o EP no ano 2008 e este chegou rapidamente ao número 1 da lista de artistas locais de Amoeba Records. En 2009, *Exquisite Corpse* foi re-editado en todo o mundo a través do selo Manimal Vinyl coa aclamación da crítica. A canción "Elephants" apareceu na película independente de 2011 *Siren*, un filme de terror dirixido por Andrew Hull.

A batería Stella Mozgawa uniuse á banda no inverno do 2009. Pouco despois Warpaint asinou un contrato con Rough Trade Records, e inmediatamente comezou unha extensa xira polos Estados Unidos e Europa, na cal chegaron a abrir un concerto para The xx.

O 6 de decembro de 2010 a BBC anunciou que Warpaint fora nomeada para a enquisa Sound of 2011 da BBC e que serían as estrelas da portada do número de lanzamento do inverno de 2010 da revista *Beat*.

### *The Fool* 
O 25 de outubro de 2010 a banda editou o seu álbum de estrea, *The Fool*. Antes do seu lanzamento, Warpaint contribuíu coa versión do tema "Ashes to Ashes" a *We Were So Turned On*, un álbum tributo a David Bowie publicado xunto con War Child.

No mes de novermbro a banda revelou que o tema "Shadows" sería o primeiro sinxelo do disco, aparecendo en vinilo de 12" e como descarga dixital o 10 de xaneiro do 2011. Unha remestura do sinxelo, "Shadows (Neon Lights Remix)", fíxose popular e chegou a soar na BBC Radio 1, como parte do *In New Music We Trust*.

Warpaint estivo de xira polos Estados Unidos e Europa na primavera e no verán do 2011 para promover o traballo. A banda tocou en varios grandes festivais como Bonnaroo, Glastonbury Festival, Reading and Leeds Festivals, Coachella Valley Music and Arts Festival, Rock Werchter e Electric Picnic.

No ano 2011 a reedición de "Undertow" chegou ao número 92 no Reino Unido, e ao 75 en Australia.

### *Warpaint* 
miniatura|Warpaint ao vivo en 2014
A principios do ano 2011 a batería Stella Mozgawa, nunha entrevista á revista *NME*, expresou a intención da banda de "experimentar e compoñer as unhas coas outras", xa que as actuais membros nunha escribiran cancións "dende cero" xuntas. A baixista Jenny Lee Lindberg indicou ademais que a meirande parte das cancións máis novas compuxéranse improvisando no escenario. En febreiro de 2013 a guitarrista Theresa Wayman confirmou a *NME* que o grupo pretendía crear un son minimalista, revelando que estaban desenvolvendo cancións nas probas de son, e experimentando máis con guitarras acústicas e instrumentos de percusión no novo disco.

## Discografía 
### Álbums de estudio 
### EPs 
* *Exquisite Corpse* (2008, Manimal Vinyl)

## Notas 
## Véxase tamén 
### Ligazóns externas 
* Páxina oficial